52. schôdza NR SR - 10.deň - A. dopoludnia
Dátum: 2026-06-09
Poslanec: Dvořák, Oskar (PS)
Druh vystúpenia: Vystúpenie v rozprave

Tú novelu zákona, ktorá tak pravidelne prichádza nám do parlamentu a ona vlastne rieši to, že, keď príde medzinárodne nová nejaká definícia drogy, tak my stále fungujeme takým spôsobom. Však funguje to tu dlhé roky, to nie je problém len pána ministra. Čo taký, to zaradíme do takého zoznamu. No ale problémom toho je, že zaradíme ju do toho zoznamu, no ale veľmi podobná zlúčenina, chemická doba ide tak dopredu, že vlastne za týždeň, za mesiac, jak je to schválené, už vidíte, že na trhu proste je nová zlúčenina, ktorá len zmení trošku malé zloženie a už ju máte dostupnú. To sú také tie typické napríklad príklady toho HHC a ja neviem čoho, čo sa to predáva v tých automatoch, tak to sledujete. Ja neviem, zakáže sa HHC, tak urobia HHC2, HHC3, HHC4. Zmenia mierne molekulu a už je zase dostupná. No a s čím mám ja teda problém a toto ide za touto vládou koalíciou, pretože toto už riešime aktívne už odkedy bola ministerkou pani Dolinková. Na každom jednom výbore vždy to tak pravidelne raz za rok, raz za pol roka proste tento takýto materiál nám príde, že objavila sa nová zlúčenina, tak poďme ju zakázať, dajme ju do toho materiálu. No a už vtedy sme hovorili, že máme príklady v zahraničí, kde sa vysporiadávajú s tým lepšie, alebo sa vysporiadame my s tým aj iniciatívne lepšie spôsobom, že dáme názov nejakých celých zlúčenín. Alebo to je jeden spôsob, buď dáme akože celé zlúčeniny a tým pádom, keby prišlo nejaké HHC 3489, ja neviem koľko, tak vieme na to oveľa pružnejšie reagovať, pretože by to tam automaticky spadlo. Alebo je druhý spôsob, akým to môžeme urobiť a to je to, že keď vieme, že nejaká droga proste ohrozuje našich mladých a objavuje sa v tých automatoch. No tak vieme teda pristúpiť k regulácii svižnejšie, ak to nebude zákonná norma, ale bude to podzákonná norma. Pretože ten legislatívny proces trvá neviem, trištvrte roka, niekedy rok dokáže, aj keď ideme klasickým medzirezortným pripomienkovým konaním. No a potom zatiaľ máte také tie prípady, tie titulky si rôzne musíte čítať, ako kto zase doniesol nejakú novú zlúčeninu do školy a čo tam vlastne sa tam, čo to tým deťom spôsobovalo. Toto je najrizikovejšie. Čiže máme dva spôsoby. Máme teda tri spôsoby, keď zoberiem súčasný, že ideme takýmto rigidným spôsobom, zadefinujete presne takáto, takáto chemická zlúčenina, taká molekula tam musí byť, aby to bolo zakázané. A potom máte dva iné spôsoby, že urobíte celú nejakú sadu zlúčenín, ktorú pomenujete, alebo tento spôsob premietnete, ktorý dneska funguje, to je ten tretí spôsob, premietnete do podzákonných noriem. A viete potom oveľa flexibilnejšie reagovať. A takto by to malo fungovať, pretože tá doba dnes naozaj je taká, že novú zlúčeninu drogy vie niekto vyrobiť prakticky, ja neviem, z týždňa na týždeň. Jednu zlúčeninu tam zmení a už máte problém. A potom vlastne sa dostávate k ďalším veciam, ktoré potrebujete riešiť. Samozrejme, tie automaty, ktoré tu spomínal pán minister, že sú v medzirezortnom pripomienkovom konaní. Ja som zvedavý, ako to dopadne, pretože to, že ministerstvo zdravotníctva dá niečo do MPK, ešte neznamená, že to dôjde aj do parlamentu a v akej forme to dôjde do parlamentu, čiže na to si dajme veľmi veľký pozor, ale zároveň treba riešiť, viete, vyriešite samotné nelegálne automaty, to by malo byť vyriešené, je to veľký problém a už to malo byť dávno vyriešené, že sa proste niekto dostane len niekde na ulici, proste príde s občianskym od niekoho iného, od hocikoho, od hocijakého dospelého, si proste môže zobrať nejakú drogu z toho automatu, ale toto je napríklad problematika zákona, ktorý by mal riešiť, aby sme vôbec akože ponuku v tých automatoch odstránili alebo dali preč. No a práve, keď budeme spôsobovať toto, viete, tie automaty, budete to proste naháňať po uliciach, treba proti nim bojovať, budete ich naháňať do nekonečna, ale keď nevyriešite to, čo tie automaty aj ponúkajú, tak to je proste obrovský problém a potom naháňate sa akože naozaj za tým chvostom. A zároveň ja chcem, máme tu takú, by som povedal, takú tématiku verejného zdravotníctva, takže ja by som to chcel rovno využiť, pretože viete, jediný problém pred a chcem to zobrať na našich mladých, lebo však pán minister tu spomínal aj duševné zdravie a podobne. Ja sa k tomu v skratke tiež trošku vyjadrím. Ale keď sa bavíme už o verejnom zdravotníctve a čo škodí našim mladým a tie drogy naozaj sú čoraz viac dostupnejšie pre našich mladých, tak musíme hlavne riešiť aj napríklad energetické nápoje. To už dneska, ja som tu videl aj rôzne iniciatívy. Dneska nevieme, čo je to, akože ako je dostupné, čo je to energetický nápoj, ako je silný a ako je dostupný a komu je dostupný. Ja už som tu videl aj iniciatívy od opozičných poslancov, videl som tu dokonca iniciatívu od pána Ferenčáka, ja ju chválim. Keď chceme riešiť komplexnejšie, čo má vplyv na duševné zdravie, na pohodu, nepohodu našich mladých, tak neriešme len samotné drogy. Riešme aj napríklad energetické nápoje, ich dostupnosť, kofeín, taurín, ako to preháňajú naši mladí často nevedome, lebo nevedia, čo v tom je. Riešme napríklad jednorazové elektronické cigarety, tzv. tie vapy. Viete, dneska máme situáciu, že mladí sa dostávajú cez tie automaty proste aj k tým rôznym takým tým vapom. A tí výrobcovia to na nich mieria. Máte rôzne cukríkové, dúhové, rainbow, ja neviem čo, jednorožce. Príchute, ktoré fakt aj ten obal, keď si aj pozriete, však to máte ružové, to mieri na tých mladých, rôzne broskyňové príchute. To naozaj akože na nich sa mieri. A dneska už máme prípady, že mladí to začínajú tak preháňať, že už niekedy, keď dlhodobo každý deň vyfajčia jeden ten vape, čo má, ja neviem, 500 nádychov, tak už niekedy po pol roku fajčenia majú problém, proste sa im znižuje tá kondícia, že niekedy majú problém vyjsť po schodoch. Máme príklady v Anglicku, kde si mladí dokonca vyrábajú tie náplne do tých vape a stali sa také tragické prípady, že si takéto domáco vyrobené vape sa im dostali do pľúc a im doslovne zalepili zvnútra tie príchute pľúca a pľúcne ich pozapchávali a nevedeli sa nadýchnuť a zomreli niektorí ľudia. Toto je naozaj ďalšia veľká šedá zóna, ktorú by podľa mňa bolo potrebné riešiť nejakým spôsobom a toto je vec, na ktorej my často nachádzame zhodu, ale problém je často tá akcieschopnosť. Viete, keď sa rozprávame o duševnom zdraví, pán minister to tu aj spomínal. Problémom duševného zdravia našich detí nie je len to, že ako my sa správame, politici tuto. Áno, samozrejme, každý si tu nadáva do bláznov, daj si tabletky a podobne. Ale ak máme riešiť duševné zdravie, tak je to aj problém novodobých závislostí. A teraz riešime v tomto zákone drogy, ale novodobé závislosti nie sú len drogy. Novodobé závislosti nie sú len materiálne, ale sú aj nemateriálne. Keď sa bavíme, ja neviem, hazard, tipovania, bavíme sa o počítačových hrách, sociálnych médiách. To sú všetko veci, ktoré treba riešiť, ak sa chceme už zastrešovať tým, že chceme riešiť duševné zdravie. A zároveň najväčším problémom duševného zdravia naozaj nie je to, že je to problém, ako to stigmatizujú politici. Ale problémom duševného zdravia je, že nie je dostupná psychoterapia. Mali sme tu zákon o duševnom zdraví minulý rok. Psychoterapia z neho vypadla. Mali sme prísľub, že tento rok by sme tu mali mať tú psychoterapiu nejakým spôsobom poriešenú. Zatiaľ to teda nevidím. Pán minister tu hovoril teda, že snaží sa ísť do medzirezortného pripomienkového konania čo najčastejšie a že to je teda tá správna cesta. Tak, ak by ste chceli splniť sľub o duševnom zdraví a riešení duševného zdravia, teda aj mladých, a chceli by ste ísť tým MPK, ako idete napríklad pri tých automatoch, tak dnes už by to tam malo byť. To znamená, že pravdepodobne ten svoj sľub nesplníte. Toto je napríklad problém. Problém sú školskí psychológovia, financie na školských psychológov, ich platy. Toto treba riešiť pri duševnom zdraví a nie tu hovoriť také, ako viete, prázdne reči o tom, že tak politici sú zodpovední najviac za duševné zdravie. Ak chceme riešiť duševné zdravie, riešime ho cez psychoterapiu, riešime ho cez školských psychológov, tam, kde tie deti k tomu najčastejšie prichádzajú. Riešime ho efektívne cez drogovú politiku, respektíve protidrogovú politiku. Riešime ho efektívne celkovo cez politiku závislostí, nielen materiálnych, ale aj nemateriálnych. A ja teda budem rád, keby ste k tomu pristúpili. Viete, už ste sa minimálne pri tých teda kozmetičkách zaviazali, ste to tu povedali, že v septembri sa dočkáme nejakej legislatívy. Ja budem teda veľmi rád, ak to splníte a v septembri teda uvidíme nejakú reguláciu. Ja budem veľmi rád, ak splníte aj ten váš sľub minuloročný o psychoterapii a o tom, že psychoterapia sa bude riešiť tento rok v Národnej rade. Zároveň by som bol rád, keby ste splnili aj svoj sľub, lebo to sme sa na výbore rozprávali o tom a neviem, či ste to tuším aj vy nehovorili vtedy na tom výbore, že pristúpite k novej regulácii drog spôsobom, aby štát vedel pružnejšie reagovať na tú ponuku, takže ja dúfam, že k tomu pristúpite a budete čo najskôr, pretože zatiaľ ten track rekord váš skôr hovorí o tom, že tie sľuby a tie termíny nedodržiavate. Takže ja v tomto o to viac vám budem držať palce špeciálne vo verejnom zdravotníctve, pretože podľa mňa to by mala byť najmenej politická téma. Ak by sa teda tam niečo dialo. My sme podľa mňa v tom kritickí, aj v tom predošlom zákone to bolo vidno. Ja som bol ten, ktorý vám tú azbestovú reguláciu pochválil, ale pochválil som vám ju tým spôsobom, že to je smernica. Sám ste to povedali, že proste sa ideme vyhnúť infringementu. Pre mňa sú oveľa dôležitejšie veci, kde vy viete ukázať svoju politickú odvahu, svoj politický message a nejakú tú stopu za sebou zanechať. No a ja by som bol aj veľmi nerád pre našich pacientov, pre naše deti, pre všetko, čo som tu vymenoval, aby tou vašou stopou bolo to, že ste ustupovali koaličnému partnerovi v tom, iba že vás zatlačí silou a potom odbornosť a zdravotníctvo a ochrana slabých skupín ide proste do úzadia. Ďakujem veľmi pekne za pozornosť. A pán